ΠΑΡΑΡΤΗΜΑ VIII

Διατάξεις που αναφέρονται στο άρθρο 69 της Πράξης Προσχώρησης

1. 391 L 0173: Οδηγία 91/173/ΕΟΚ του Συμβουλίου της 21ης Μαρτίου 1991 (πενταχλωροφενόλη) για την ένατη τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (ΕΕ αριθ. L 85, 5.4.1991, σ. 34).

2. 391 L 0338: Οδηγία 91/338/ΕΟΚ του Συμβουλίου της 18ης Ιουνίου 1991 (κάδμιο) για τη δέκατη τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (ΕΕ αριθ. L 186, 12.7.1991, σ. 59).

Το σημείο 2.1 του παραρτήματος της οδηγίας σχετικά με τη χρήση καδμίου cia τη σταθεροποίηση Πολυβινοχλωριδίου.

3. 389 L 0677: Οδηγία 89/677/ΕΟΚ του Συμβουλίου της 21ης Δεκεμβρίου 1989 (ενώσεις υδραργύρου, ενώσεις αρσενικού και οργανοκασσιτερικές ενώσεις) για την όγδοη τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (ΕΕ αριθ. L 398, 30.12.1989, σ. 19).

Στο βαθμό που η οδηγία αφορά τις οργανοκασσιτερικές ενώσεις.

4. 376 L 0116: Οδηγία 76/116/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών περί λιπασμάτων (ΕΕ αριθ. L 24, 30.1.1976, σ. 21), όπως τροποποιήθηκε τελευταία από την οδηγία 93/69/ΕΟΚ της Επιτροπής της 23ης Ιουλίου 1993 (ΕΕ αριθ. L 185, 28.7.1993, σ. 30).

Το άρθρο 7 στο βαθμό που αφορά την περιεκτικότητα των λιπασμάτων σε κάδμιο.

5. 385 L 0210: Οδηγία 85/210/ΕΟΚ του Συμβουλίου της 20ής Μαρτίου 1985 για την προσέγγιση των νομοθεσιών των κρατών μελών των σχετικών με την περιεκτικότητα της βενζίνης σε μόλυβδο (ΕΕ αριθ. L 96, 3.4.1985, σ. 25), όπως τροποποιήθηκε από την οδηγία 87/416/ΕΟΚ του Συμβουλίου της 21ης Ιουλίου 1987 (ΕΕ αριθ. L 225, 13.8.1987, σ. 33).

Το άρθρο 7, όσον αφορά την περιεκτικότητα της βενζίνης σε βενζόλιο που αναφέρεται στο άρθρο 4.

6. 393 L 0012: Οδηγία 93/12/ΕΟΚ του Συμβουλίου της 23ης Μαρτίου 1993 σχετικά με την περιεκτικότητα ορισμένων υγρών καυσίμων σε θείο (ΕΕ αριθ. L 74, 27.3.1991, σ. 81).

Το άρθρο 3, όσον αφορά την περιεκτικότητα των πετρελαίων εσωτερικής καύσης (gas oil) σε θείο, που αναφέρεται στο άρθρο 2 παράγραφος 2 πρώτο εδάφιο.

7. 391 L 0157: Οδηγία 91/157/ΕΟΚ του Συμβουλίου της 18ης Μαρτίου 1991 για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες (ΕΕ αριθ. L 78, 26.3.1991, σ. 38).

Το άρθρο 9, όσον αφορά την περιεκτικότητα των αλκαλικών ηλεκτρικών στηλών μαγγανίου σε υδράργυρο που αναφέρεται στο άρθρο 3 παράγραφος 1.

8. 367 L 0548: Οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (ΕΕ αριθ. L 196, 16.8.1967, σ. 1).

α) Το άρθρο 30 σε συνδυασμό με τα άρθρα 4 και 5, όσον αφορά τις απαιτήσεις για την ταξινόμηση των 50 ουσιών που απαριθμούνται στο παράρτημα Ι της οδηγίας και περιέχονται στο επισυναπτόμενο προσάρτημα, κατά το ότι η Αυστρία μπορεί να επιβάλει τη χρήση διαφορετικής ταξινόμησης και επισήμανσης για τις ουσίες αυτές.

β) Το άρθρο 30 σε συνδυασμό με τα άρθρα 4 και 5, στο βαθμό που ουσίες που ταξινομούνται ως «πολύ τοξικές», «τοξικές» και «επιβλαβείς» μπορούν, επιπροσθέτως των διατάξεων που καθορίζονται στην οδηγία, να υπαχθούν και σε ειδικές διαδικασίες καταχώρησης (Φsterreichische Giftliste).

γ) Το άρθρο 30 σε συνδυασμό με το άρθρο 23 παράγραφος 2, κατά το ότι η Αυστρία μπορεί να επιβάλει τη χρήση:

i) σημάνσεων με επιπρόσθετα σύμβολα που δεν περιέχονται στο παράρτημα ΙΙ της οδηγίας και φράσεων-S που δεν περιλαμβάνονται στο παράρτημα IV της οδηγίας, σχετικά με την ασφαλή διάθεση επικίνδυνων ουσιών,

ii) σημάνσεων με επιπρόσθετες φράσεις-S που δεν περιλαμβάνονται στο παράρτημα IV της οδηγίας όσον αφορά αντι-μέτρα σε περίπτωση ατυχήματος,

iii) σημάνσεων με επιπρόσθετες φράσεις που δεν περιλαμβάνονται στο παράρτημα ΙΙΙ ή στο παράρτημα IV της οδηγίας, όσον αφορά τους περιορισμούς κατά την πώληση δηλητηριωδών ουσιών.

δ) Για τις ουσίες που καλύπτονται από τα σημεία α) και γ) ανωτέρω, οι διατάξεις του άρθρου 23 παράγραφος 2 της οδηγίας που απαιτούν τη χρήση των λέξεων «Σήμανση ΕΟΚ».

9. 388 L 0379: Οδηγία 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων (ΕΕ αριθ. L 187, 16.7.1988, σ. 14), όπως τροποποιήθηκε τελευταία από την οδηγία 93/18/ΕΟΚ της Επιτροπής της 5ης Απριλίου 1993 (ΕΕ αριθ. L 104, 29.4.1993, σ. 46).

α) Το άρθρο 13 σε συνδυασμό με τα άρθρα 3 και 7 όσον αφορά τα παρασκευάσματα που περιέχουν ουσίες όπως καθορίζονται στο σημείο 8 α) του παραρτήματος.

β) Το άρθρο 13 σε συνδυασμό με το άρθρο 7 όσον αφορά τις απαιτήσεις επισήμανσης του σημείου 8γ) υπό i), ii) και iii) ανωτέρω.

γ) Το άρθρο 13 σε συνδυασμό με το άρθρο 7 παράγραφος 1 γ), όσον αφορά επικίνδυνες ουσίες εμπεριεχόμενες σε επικίνδυνα παρασκευάσματα.

10. 378 L 0631: Οδηγία 78/631/ΕΟΚ του Συμβουλίου της 26ης Ιουνίου 1978 περί προσεγγίσεως των νομοθεσιών των κρατών μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (γεωργικών φαρμάκων) (ΕΕ αριθ. L 206, 29.7.1978, σ. 13), όπως τροποποιήθηκε τελευταία από την οδηγία 92/32/ΕΟΚ του Συμβουλίου της 30ής Απριλίου 1992 (ΕΕ αριθ. L 154, 5.6.1992, σ. 1).

11. 391 L 0414: Οδηγία αριθ. 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων (ΕΕ αριθ. L 230, 19.8.1991, σ. 1).

Τα περί ταξινόμησης και επισήμανσης άρθρα 15 και 16στ), στο βαθμό που παραπέμπουν στην οδηγία 78/631/ΕΟΚ του Συμβουλίου της 26ης Ιουνίου 1978 περί προσεγγίσεως των νομοθεσιών των κρατών μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (γεωργικών φαρμάκων) (ΕΕ αριθ. L 206, 29.7.1978, σ. 13), όπως τροποποιήθηκε τελευταία από την οδηγία 92/32/ΕΟΚ του Συμβουλίου της 30ής Απριλίου 1992 (ΕΕ αριθ. L 154, 5.6.1992, σ. 1).

Προσάρτημα

>ΘΕΣΗ ΠΗΝΑΚΑ>